કથાની શરૂઆત થાય છે ખનીજશાસ્ત્રના ધૂની પ્રોફેસર લિડનબ્રોક અને તેના ભત્રીજા એક્ષેલથી. પ્રોફેસર એકદમ તરંગી સ્વભાવના છે. એકપણ કામ તેઓ શાંતિથી ના કરી શકે. વળી વિદ્વાન પણ એટલા જ! એક દિવસ તેમને જુના પુસ્તકોમાંથી મહાન સાહસિક ‘આર્ન સેક્નુસમનો’ લખેલો કાગળ મળી આવે છે. – હે સાહસિક મુસાફર! જુલાઈની પહેલી તારીખે જે વખતે સ્કેટેરિસનો પડછાયો સ્નેફેલ્સ જોકુલની અંદર જ્યાં પડે, તે વખતે તે મુખથી અંદર તું ઉતરજે, અને તું પૃથ્વીના મધ્યબિંદુએ જઈશ. મેં એ પ્રમાણે કર્યું છે.” – અને બસ થઇ રહ્યું…. પ્રોફેસર તેના ભત્રીજાને લઈને નીકળી પડે છે પૃથ્વીનું કેન્દ્ર શોધવા!